ประกาศคณะกรรมการคุ้มครองข้อมูลเครดิตประกาศคณะกรรมการคุ้มครองข้อมูลเครดิตเรื่องการประมวลผลข้อมูลเครดิตของบริษัทข้อมูลเครดิตและการส่งข้อมูลเครดิตของสมาชิก อาศัยอำนาจตามความในมาตรา ๑๖แห่งพระราชบัญญัติการประกอบธุรกิจข้อมูลเครดิต พ.ศ. ๒๕๔๕ และมาตรา ๑๘ วรรคหนึ่งแห่งพระราชบัญญัติการประกอบธุรกิจข้อมูลเครดิต พ.ศ. ๒๕๔๕ ซึ่งแก้ไขเพิ่มเติมโดยพระราชบัญญัติการประกอบธุรกิจข้อมูลเครดิต(ฉบับที่ ๒) พ.ศ. ๒๕๔๙อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการคุ้มครองข้อมูลเครดิตออกประกาศไว้ ดังต่อไปนี้ข้อ ๑ ให้ยกเลิกความใน(๒) ของข้อ ๒ ของประกาศคณะกรรมการคุ้มครองข้อมูลเครดิต เรื่องการประมวลผลข้อมูลเครดิตของบริษัทข้อมูลเครดิตและการส่งข้อมูลเครดิตของสมาชิก ลงวันที่๓๐ กันยายน พ.ศ. ๒๕๕๓ และใช้ข้อความต่อไปนี้แทน(๒)สินเชื่อให้เช่าซื้อและสินเชื่อให้เช่าซื้อแบบลิสซิ่งให้ประมวลผลข้อมูลวงเงินสินเชื่อจำนวนเงินที่ลูกค้าต้องจ่ายในแต่ละงวดตามสัญญาและยอดหนี้คงเหลือข้อ ๒ ให้ยกเลิกความในข้อ๕ ของประกาศคณะกรรมการคุ้มครองข้อมูลเครดิต เรื่อง การประมวลผลข้อมูลเครดิตของบริษัทข้อมูลเครดิตและการส่งข้อมูลเครดิตของสมาชิกลงวันที่ ๓๐ กันยายน พ.ศ. ๒๕๕๓ และใช้ข้อความต่อไปนี้แทนข้อ ๕ ในกรณีที่มีการฟ้องคดีต่อศาลเพื่อบังคับชำระหนี้สินเชื่อที่ผิดนัดและได้มีคำพิพากษาถึงที่สุดแล้ว ให้สมาชิกดำเนินการดังนี้(๑)ในกรณีที่ศาลพิพากษาให้ลูกค้าของสมาชิกซึ่งเป็นเจ้าของข้อมูลต้องชำระหนี้เป็นเงินแก่สมาชิกให้ส่งข้อมูลต่อไปจนกว่าจะมีการชำระหนี้ตามคำพิพากษาเสร็จสิ้นหรือมีการบังคับคดีตามคำพิพากษาโดยให้ถือว่าจำนวนหนี้ที่ต้องชำระทั้งหมดตามคำพิพากษาของศาล ซึ่งรวมถึงดอกเบี้ย ค่าฤชาธรรมเนียมและค่าทนายความ ตามที่ศาลพิพากษา เป็นยอดหนี้ที่ค้างชำระ(๒) ในกรณีที่ศาลพิพากษายกฟ้องเนื่องจากคดีขาดอายุความให้หยุดการส่งข้อมูลนับแต่วันที่คดีถึงที่สุด และภายในสี่สิบห้าวันนับแต่วันที่คดีถึงที่สุดให้สมาชิกแจ้งแก่บริษัทข้อมูลเครดิตเพื่อปรับยอดหนี้เป็นศูนย์บาท(๓) ในกรณีที่ศาลพิพากษายกฟ้องเนื่องจากความเป็นหนี้มิได้มีอยู่จริงให้หยุดส่งข้อมูลนับแต่วันที่คดีถึงที่สุด ในการนี้ให้แก้ไขข้อมูลเครดิตและรายงานหนี้นั้นย้อนหลังนับแต่วันที่มีการส่งข้อมูลและรายงานหนี้นั้นเป็นครั้งแรกด้วยและให้แจ้งการแก้ไขข้อมูลดังกล่าวแก่บริษัทข้อมูลเครดิต ทั้งนี้ต้องดำเนินการดังกล่าวให้เสร็จภายในสี่สิบห้าวันนับแต่วันที่คดีถึงที่สุด(๔) ในกรณีที่ศาลพิพากษายกฟ้องเนื่องจากเหตุอื่นนอกเหนือจาก (๒) และ(๓) และสมาชิกไม่มีสิทธิฟ้องเป็นคดีใหม่ต่อศาลให้หยุดส่งข้อมูลนับแต่วันที่คดีถึงที่สุดและให้แจ้งแก่บริษัทข้อมูลเครดิตเพื่อปรับยอดหนี้เป็นศูนย์บาทภายในสี่สิบห้าวันนับแต่วันที่คดีถึงที่สุดข้อ ๓ ให้ยกเลิกความในข้อ ๘ของประกาศคณะกรรมการคุ้มครองข้อมูลเครดิต เรื่อง การประมวลผลข้อมูลเครดิตของบริษัทข้อมูลเครดิตและการส่งข้อมูลเครดิตของสมาชิกลงวันที่ ๓๐ กันยายน พ.ศ. ๒๕๕๓ และใช้ข้อความต่อไปนี้แทนข้อ ๘ ในกรณีที่ศาลได้มีคำสั่งพิทักษ์ทรัพย์ของลูกค้าของสมาชิกเด็ดขาดแล้วให้สมาชิกดำเนินการ ดังต่อไปนี้(๑) หากสมาชิกเป็นเจ้าหนี้มีประกันตามกฎหมายว่าด้วยล้มละลายไม่ว่าจะได้ยื่นขอรับชำระหนี้ไว้ในคดีล้มละลายหรือไม่ก็ตามให้สมาชิกนั้นส่งข้อมูลของลูกค้านั้นแก่บริษัทข้อมูลเครดิตต่อไป(๒) หากสมาชิกมิได้เป็นเจ้าหนี้มีประกันตามกฎหมายว่าด้วยล้มละลายแต่ได้ยื่นขอรับชำระหนี้คดีล้มละลายไว้ให้สมาชิกนั้นส่งข้อมูลเครดิตของลูกค้านั้นแก่บริษัทข้อมูลเครดิตต่อไป(๓) หากสมาชิกมิได้เป็นเจ้าหนี้มีประกันตามกฎหมายว่าด้วยล้มละลายและไม่ได้ยื่นคำขอรับชำระหนี้ไว้ให้สมาชิกหยุดส่งข้อมูลนับแต่วันที่พ้นกำหนดเวลายื่นคำขอรับชำระหนี้ข้อ ๔ ให้ยกเลิกความในข้อ๑๐ ของประกาศคณะกรรมการคุ้มครองข้อมูลเครดิต เรื่อง การประมวลผลข้อมูลเครดิตของบริษัทข้อมูลเครดิตและการส่งข้อมูลเครดิตของสมาชิกลงวันที่ ๓๐ กันยายน พ.ศ. ๒๕๕๓ และใช้ข้อความต่อไปนี้แทนข้อ ๑๐ เมื่อประกาศนี้มีผลใช้บังคับให้บริษัทข้อมูลเครดิตดำเนินการประมวลผลข้อมูลเครดิตและสมาชิกส่งข้อมูลเครดิตดังนี้(๑) ข้อมูลเครดิตของสินเชื่อตามข้อ ๒ (๑) (๓) และ (๔)ที่เกิดขึ้นภายในวันที่ ๓๑ ตุลาคม พ.ศ. ๒๕๕๔ให้ถือปฏิบัติตามแนวทางของคณะกรรมการคุ้มครองข้อมูลเครดิตที่ได้กำหนดไว้ก่อนวันที่ประกาศนี้มีผลใช้บังคับ(๒) ข้อมูลเครดิตของสินเชื่อตามข้อ ๕ ข้อ ๖ และข้อ ๙ที่เกิดขึ้นภายในวันที่ ๓๑ ตุลาคม พ.ศ. ๒๕๕๔ให้ถือปฏิบัติตามแนวทางของคณะกรรมการคุ้มครองข้อมูลเครดิตที่ได้กำหนดไว้ก่อนวันที่ประกาศนี้มีผลใช้บังคับและจัดทำเป็นรายการตามที่บริษัทข้อมูลเครดิตและสมาชิกได้ตกลงกันไว้ก่อนที่จะมีการใช้บังคับประกาศนี้(๓)กรณีที่เจ้าของข้อมูลเครดิตซึ่งเป็นลูกค้าของสมาชิกได้รับการปลดจากล้มละลายก่อนวันที่ประกาศนี้มีผลใช้บังคับให้สมาชิกส่งข้อมูลเครดิตของผู้นั้นให้แก่บริษัทข้อมูลเครดิตต่อไปอีกไม่เกินสองปีนับแต่วันที่ได้รับการปลดจากล้มละลายแต่ถ้าได้มีการส่งข้อมูลเครดิตของลูกค้านั้นเป็นเวลาเกินกว่าสองปีนับแต่วันที่ได้รับการปลดจากล้มละลายแล้วให้หยุดส่งข้อมูลนับแต่วันที่ประกาศนี้มีผลใช้บังคับ ทั้งนี้ อายุของข้อมูลในการประมวลผลของบริษัทข้อมูลเครดิตให้เป็นไปตามที่กำหนดไว้ในประกาศคณะกรรมการคุ้มครองข้อมูลเครดิตว่าด้วยการนั้นสมาชิกต้องแก้ไขข้อมูลเครดิตของเจ้าของข้อมูลซึ่งได้รับการปลดจากล้มละลายก่อนวันที่ประกาศนี้มีผลใช้บังคับให้ถูกต้องตามที่กำหนดในวรรคหนึ่งให้แล้วเสร็จภายในวันที่ ๓๑ ตุลาคม พ.ศ. ๒๕๕๔และบริษัทข้อมูลเครดิตต้องประมวลผลข้อมูลเครดิตนั้นให้แล้วเสร็จภายในวันที่ ๓๐พฤศจิกายน พ.ศ. ๒๕๕๔ข้อ ๕ ให้เพิ่มข้อความดังต่อไปนี้เป็นข้อ ๑๐/๑ของประกาศคณะกรรมการคุ้มครองข้อมูลเครดิต เรื่องการประมวลผลข้อมูลเครดิตของบริษัทข้อมูลเครดิตและการส่งข้อมูลเครดิตของสมาชิก ลงวันที่๓๐ กันยายน พ.ศ. ๒๕๕๓ข้อ ๑๐/๑ ในกรณีที่สมาชิกไม่สามารถส่งข้อมูลเครดิตตามที่กำหนดในข้อ๑๐ได้ให้สมาชิกยื่นคำขอต่อคณะกรรมการคุ้มครองข้อมูลเครดิตเพื่อขอขยายระยะเวลาดำเนินการภายในวันที่๓๑ สิงหาคม พ.ศ. ๒๕๕๔ โดยจะต้องแสดงเหตุผลและความจำเป็นรวมทั้งรายละเอียดที่เกี่ยวข้องในกรณีบริษัทข้อมูลเครดิตไม่สามารถประมวลผลข้อมูลเครดิตตามที่กำหนดในข้อ๑๐ ได้ ให้บริษัทยื่นคำขอต่อคณะกรรมการคุ้มครองข้อมูลเครดิตเพื่อขอขยายระยะเวลาดำเนินการภายในวันที่๓๐ กันยายน พ.ศ. ๒๕๕๔ โดยจะต้องแสดงเหตุผลและความจำเป็นรวมทั้งรายละเอียดที่เกี่ยวข้องคณะกรรมการคุ้มครองข้อมูลเครดิตอาจพิจารณาขยายระยะเวลาการดำเนินการได้แต่ไม่เกินสองเดือนนับแต่ระยะเวลาที่กำหนดไว้ในข้อ ๑๐ สิ้นสุดลง ทั้งนี้คณะกรรมการคุ้มครองข้อมูลเครดิตอาจกำหนดหลักเกณฑ์และเงื่อนไขการดำเนินการใด ๆด้วยก็ได้หากบริษัทข้อมูลเครดิตหรือสมาชิกไม่สามารถดำเนินการได้ภายในกำหนดระยะเวลาที่ขยายตามวรรคสามบริษัทข้อมูลเครดิตหรือสมาชิกอาจยื่นคำขอขยายระยะเวลาได้อีกหนึ่งครั้งโดยต้องยื่นคำขอก่อนที่ระยะเวลาดังกล่าวสิ้นสุดลงเป็นเวลาไม่น้อยกว่าสิบห้าวันพร้อมกับแสดงเหตุผลและความจำเป็น รวมทั้งรายละเอียดที่เกี่ยวข้องด้วย และคณะกรรมการคุ้มครองข้อมูลเครดิตอาจพิจารณาขยายระยะเวลาการดำเนินการได้แต่ไม่เกินหนึ่งเดือนนับแต่ระยะเวลาที่ขยายตามวรรคสามสิ้นสุดลงข้อ ๖[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๔ มีนาคม พ.ศ. ๒๕๕๔ประสารไตรรัตน์วรกุลประธานคณะกรรมการคุ้มครองข้อมูลเครดิตปริยานุช/ผู้จัดทำ๒๐ เมษายน ๒๕๕๔ณัฐวดี/ตรวจ๒๐ เมษายน ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๓๘ ง/หน้า ๖๐/๓๑ มีนาคม ๒๕๕๔